O paddle surf u surf a remo  (abreviato SUP, en anglés stand up paddle surfing, en hawaiiano Hoe he'e nalu), ye un esporte aquatico d'orichen hawaiiano. O esporte ye una antiga forma d'o surf que tornó a surtir como una forma d'os monitors de surf d'amostrar a grans grupos de surfistas primerencos, tenendo dencima d'a tabla un millor punto d'anvista, aumentando asinas a visibilidat de tot lo que les rodiaba, como as ondas marinas que yeran plegando a la costa. En primeras, se feban servir remos con una sola pala y s'emplegaban tablas de surf d'una longaria stándard. A popularidat d'o moderno paddle surf tien o suyo orichen en as islas Hawaii. En os primers anyos d'a decada de 1960, os mocetz d'a placha de Waikiki (en anglés os "Beach Boys") puyaban de piet en as suyas luengas tablas y remaban con remos d'outriggers (tipicas embarcacions hawaiianas) ta fer fotos d'os toristas aprendendo surf. Ye aquí a on que s'orichinó o termin "Beach Boy Surfing", con que ye tamién conoixito iste esporte.